สวัสดีค่ะ เราเจาะหูมาเมื่อ16มีนาคมที่ผ่านมาที่ติ่งหูค่ะ เจาะสองรูติดกันนะคะ พอมาช่วงสัปดาห์สองสัปดาห์ก่อนเราจับดูแล้วบริเวณหลังหูเป็นตุ่มๆค่ะ รูด้านบนจะนิ่มๆออกแดงๆแต่ด้านล่างเป็นสีเนื้อแข็งๆค่ะ ตอนนี้เราถอดต่างหูออกแล้วค่ะ อยากถามว่าต้องรักษายังไงถึงจะหายคะ สามารถหายเองได้ไหมคะ แล้วสามารถใส่ต่างหูได้ไหมคะ ถ้าได้ต้องเป็นต่างหูประเภทไหนคะ ขอบค่ะ
สวัสดีค่ะ อาการคลำได้เป็นก้อนเนื้อแข็งๆบริเวณที่ไปเจาะหูมานั้น อาจจะเกิดจาก แผลเป็นนูนที่เกิดตามหลังการมีแผล ซึ่งเกิดจากการที่ร่างกายสร้างโปรตีนขึ้นมาซ่อมแซมเนื้อเยื่อมากจนเกินไป สาเหตุอื่นๆเช่นเป็นการติดเชื้อที่แผล แต่ถ้าผ่านมา 2-3 เดือนแล้ว โอกาสเป็นไปได้น้อย หรือเป็นเนื้องอกจากสาเหตุอื่นๆเช่นเนื้องอกไขมัน รูขุมขนอักเสบ เป็นต้นไม่ควรไปจับหรือแกะบริเวณที่เป็น ใช้น้ำเปล่าสะอาดล้างภายนอกได้ ทาครีมให้ความชุ่มชื้นได้ แต่ยังไม่ต้องซื้อยาใดๆมาทาเอง ถอดตุ้มหูออกไปก่อนได้หากตุ่มดังกล่าวมีลักษณะเจ็บปวด บวม กดเจ็บ มีเลือดหรือหนองไหลจากตุ่มเนื้อ อาจเป็นอาการของแผลติดเชื้อให้รีบไปพบแพทย์ ถ้าเป็นเรื่องแผลเป็นนูน ไม่ใช่ภาวะอันตราย แต่ถ้าต้องการรักษาอาจจะต้องทำการฉีดยาสเตียรอยด์เป็นระยะทำโดยแพทย์ค่ะ